Τόμας Κόουλ

Ο **Τόμας Κόουλ** (αγγλικά: *Thomas Cole*, 1 Φεβρουαρίου 1801 - 11 Φεβρουαρίου 1848) ήταν Αμερικανός ζωγράφος αγγλικής καταγωγής, γνωστός για τα έργα του με θεματολογία ιστορικών παραστάσεων και φυσικών τοπίων. Θεωρείται ο ιδρυτής της "Σχολής του ποταμού Χάντσον", η οποία ήταν αμερικανικό καλλιτεχνικό κίνημα το οποίο αναπτύχθηκε στα μέσα του 19ου αιώνα, και ένας από τους χαρακτηριστικούς καλλιτέχνες της τοπιογραφίας του 19ου αιώνα. Η ρομαντική απεικόνιση των ερήμων στην αμερικανική ήπειρο είναι χαρακτηριστικό του Κόουλ.

## Βιογραφία

Γεννήθηκε στο Μπόλτον λε Μουρς (*Bolton le Moors*) του Λανκασιρ στο Ηνωμένο Βασίλειο το 1801, και μετακόμισε μαζί με την οικογένεια του στο Οχάιο των ΗΠΑ το 1818. Στην ηλικία των 22 ετών ο Κόουλ μετακόμισε στην Φιλαδέλφεια. Ασχολήθηκε αρχικά ως χαράκτης, ενώ ως προς την ζωγραφική υπήρξε κυρίως αυτοδίδακτος μελετώντας βιβλία και τα έργα άλλων καλλιτεχνών. Το 1822 ξεκίνησε να εργάζεται δημιουργώντας πορτραίτα, και σταδιακά μετατόπισε το ενδιαφέρον του στα φυσικά τοπία.Το 1825 μετακόμισε ξανά, στην Νέα Υόρκη μαζί με την οικογένεια του, και από το 1827 εργάζονταν στο δικό του στούντιο ζωγραφικής στα περίχωρα της πόλης. 


Cole Thomas Lake with Dead Trees (Catskill) 1825.jpg|*Λίμνη με νεκρά δέντρα* (*Lake with Dead Trees*, 1825), από τις πρώτες τοπιογραφίες του Κόουλ.
Cole, Thomas - Der Pokal des Riesen - hi res - 1833.JPG|*Το κύπελλο του [[Τιτάνες|τιτάνα]]* (*The Titan's Goblet,* 1833).
Cole Thomas Mount Etna from Taormina 1843.jpg|*Όψη του όρους [[Αίτνα]] από το [[Ταυρομένιο]]* (*A View from Mount Etna from Taormina*, 1843).


Κατά την παραμονή του στην Νέα Υόρκη, κατάφερε να πουλήσει 5 πίνακες και να εξασφαλίσει χρηματοδότηση για την πραγματοποίηση ταξιδιού στην κοιλάδα του Χάντσον, όπου ασχολήθηκε με την απεικόνιση των φυσικών χαρακτηριστικών και ιστορικών κτισμάτων της περιοχής. Κατά την επιστροφή στην Νέα Υόρκη, συμμετείχε σε έκθεση ζωγραφικής με τα νέα έργα του, έκανε νέες πωλήσεις πινάκων, και κάποιοι από αυτούς κατέληξαν στην ετήσια έκθεση της Αμερικανικής Ακαδημίας Καλών Τεχνών το 1826. Η εξέλιξη αυτή και τα έργα του Κόουλ προξένησε το ενδιαφέρον άλλων γνωστών ζωγράφων και φίλων της τέχνης, όπως οι Τζον Τρέμπουλ, Άσερ Μπράουν Ντουράντ, και Ουίλλιαμ Ντάνλαπ. Ένα από τα έργα του Κόουλ σχετικά με την απεικόνιση του οχυρού Τικοντερόγκα *(View of Fort Ticonderoga from Gelyna*) έκανε ιδιαίτερη εντύπωση στον Τρέμπουλ ο οποίος αγόρασε το έργο, και κατόπιν σύστησε τον Κόουλ σε πολλούς από τους πλούσιους πατρόνες με τους οποίους ήταν διασυνδεδεμένος. Το 1836 παντρεύτηκε τη Μαρία Μπάρτοου από το Κάτσκιλ της Νέας Υόρκης και απέκτησε 5 παιδιά.

In 1842, ταξίδεψε σε διάφορες χώρες της Ευρώπης για να μελετήσει την ευρωπαϊκή ζωγραφική και για την απεικόνιση τοπίων. Ιδιαίτερη εντύπωση στον Κόουλ έκανε η Αίτνα για την οποία δημιούργησε διάφορα σχέδια και τουλάχιστον 6 έργα ζωγραφικής.

Πέθανε το 1848 σε ηλικία 47 ετών. Μια από τις κορυφές του βουνού της περιοχής όπου έμενε ονομάστηκε *όρος Τόμας Κόουλ* προς τιμή του. Το σπίτι όπου ζούσε ανακηρύχθηκε εθνικό ιστορικό μνημείο των ΗΠΑ το 1999 και είναι ανοικτό προς το κοινό.

## Ομαδικά έργα

### Η πορεία της αυτοκρατορίας

Ο Κόουλ ήταν κυρίως ζωγράφος φυσικών τοπίων, αλλά δημιούργησε και αλληγορικά έργα. Το πλέον διάσημο από αυτά είναι η ''Η πορεία της αυτοκρατορίας'', μια συλλογή 5 πινάκων στους οποίους απεικονίζεται το ίδιο φυσικό τοπίο κατά την διάρκεια διαφορετικών περιόδων, από την αρχέγονη και πλούσια σε φυσική βλάστηση, έως αυτή της παρακμής της αυτοκρατορίας και των ερημωμένων κτηρίων*.* 


Αρχείο:Cole Thomas The Course of Empire The Savage State 1836.jpg|*Η πρωτόγονη πολιτεία* (*The Savage State*, 1836).
Αρχείο:Cole Thomas The Course of Empire The Arcadian or Pastoral State 1836.jpg|*Η αρκαδική ή βουκολική πολιτεία* (*The Arcadian or Pastoral State*, 1834).
Αρχείο:Cole Thomas The Consummation The Course of the Empire 1836.jpg|*Η ολοκλήρωση της αυτοκρατορίας* (*The Consummation of Empire*, 1835–1836).
Αρχείο:Cole Thomas The Course of Empire Destruction 1836.jpg|*Καταστροφή* (*Destruction*).
Αρχείο:Cole Thomas The Course of Empire Desolation 1836.jpg|*Ερήμωση* (*The Course of Empire: Desolation*, 1836).


### Το ταξίδι της ζωής
Επίσης διάσημο έργο του είναι επίσης και *Το ταξίδι της ζωής*, μια συλλογή 4 πινάκων όπου ο άνθρωπος εμφανίζεται ως ταξιδιώτης σε μια βάρκα σε διαφορετικά στάδια της ζωής του, από βρέφος έως ηλικιωμένος.


Αρχείο:Thomas Cole - The Voyage of Life Childhood, 1842 (National Gallery of Art).jpg|*Παιδική ηλικία* (*Childhood*).
Αρχείο:Thomas Cole - The Ages of Life - Youth - WGA05140.jpg|*Νεότητα* (*Youth*).
Αρχείο:Thomas Cole, The Voyage of Life, 1842, National Gallery of Art.jpg|*Ενηλικίωση* (*Manhood*).
Αρχείο:Thomas Cole - The Voyage of Life Old Age, 1842 (National Gallery of Art).jpg|*Γηρατειά* (*Old Age*).


### Αποχώρηση και επιστροφή


Αρχείο:Cole Thomas The Departure 1837.jpg|*Η αποχώρηση* (*The Departure*, 1837).
Αρχείο:Cole Thomas The Return 1837.jpg|*Η επιστροφή* (*The Return*, 1837).


### Παρόν και μέλλον


Αρχείο:Cole Thomas The Past 1838.jpg|*Το παρελθόν* (*The Past*, 1838).
Αρχείο:Cole Thomas The Present 1838.jpg|*Το παρόν* (*The Present*, 1838).


## Άλλα έργα
Άλλα διάσημα έργα του είναι το *Oxbow* (1836), το *Notch of the White Mountains*, το *Daniel Boone at His cabin at the Great Osage Lake*, και το *Lake with Dead Trees* (1825). Ζωγράφισε επίσης και το *The Garden of Eden* (1828) με τις παραστάσεις του Αδάμ και της Εύας και του φυσικού τοπίου με τους καταρράκτες τα ζώα και τα φυτά να διαθέτουν πλούσιες λεπτομέρειες. Το 2014, ανακαλύφθηκαν αναπαραστάσεις που είχε ζωγραφίσει ο Κόουλ στο σπίτι του και είχαν μετέπειτα επικαλυφθεί.


Αρχείο:Scene-from-the-last-of-the-mohicans-cora-kneeling-at-the-feet-of-tanemund-1827.jpg|*Η Κόρα γονατίζοντας στα πόδια του Ταμενούντ* (*Cora Kneeling at the Feet of Tamenund,* 1827), φανταστική απεικόνιση σχετικά με το λογοτεχνικό έργο *Ο τελευταίος των Μοϊκανών*.*
Αρχείο:Cole Thomas The Garden of Eden 1828.jpg|*Ο κήπος της Εδέμ* (*The Garden of Eden*, 1828).
Αρχείο:Thomas Cole - The Subsiding of the Waters of the Deluge - Google Art Project.jpg|*Η υποχώρηση των νερών του κατακλυσμού* (*The Subsiding of the Waters of the Deluge, 1829*)*.*
Αρχείο:Distant View of Niagara Falls 1830 Thomas Cole.jpg|*Μακρινή όψη των καταρρακτών του Νιαγάρα* (*Distant View of Niagara Falls*, 1830).
Αρχείο:Thomas Cole - Architect’s Dream - Google Art Project.jpg|*Το όνειρο του αρχιτέκτονα* (*The Architect's Dream*, 1840).
Αρχείο:Home in the Woods 1847 Thomas Cole.jpeg|*Σπίτι στο δάσος* (*Home in the Woods*, 1847).
</gallery>

==Δείτε επίσης==
* [[Η Πορεία της Αυτοκρατορίας|*Η πορεία της αυτοκρατορίας'']]
* Ρομαντισμός

## Παραπομπές
* 



## Εξωτερικοί σύνδεσμοι

* Cedar Grove – The Thomas Cole National Historical Site in Catskill, NY
* 146 έργα ζωγραφικής του Τόμας Κόουλ - wikiart.org

Κατηγορία:Αμερικανοί ζωγράφοι
Κατηγορία:Ρομαντικοί ζωγράφοι